Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Assadin mukaan -
Syyria ei aio vastata Israelin viime viikonloppuna tekemiin ilmaiskuihin.
Hän sanoi käsittelevänsä -
kapinallisryhmien ongelman ennen Israeliin keskittymistä.
Iso-Britannian ulkoministeri Hammond sanoi, -
että Iso-Britannian on oltava varuillaan Iranin-suhteissaan.
Presidentti Reuven Rivlin -
korosti Israelin oikeutta rakentaa asutuksia Länsirannalle.
Israel teki viikonloppuna Syyriaan ilmaiskun, jossa sen mukaan -
kuoli viisi palestiinalaismilitanttia Syyrian Golanilla.
Isku oli vastaus viime viikolla Israeliin ammuttuun rakettituleen.
Israel pommitti sen seurauksena raskaimmin sitten vuoden 2011.
Presidentti Assad sanoi, että ennen Israeliin keskittymistä -
Syyrian on vastustettava niitä, jotka toimivat Syyriassa Israelin hyväksi.
Assad sanoi Hizbollahin al-Manar-televisiokanavalla, -
että Israelin toimet Syyriassa, -
jotka hänen mukaansa tapahtuvat kapinallisten välityksellä, -
ovat vaarallisempia kuin Israelin viime päivinä Syyriaan tekemät iskut.
Israelilainen puolustusvirkamies sanoi, että iskussa Syyriaan -
kuoli Iranin tukeman Islamilainen jihad -järjestön palestiinalaismilitantteja.
Islamilainen jihad -ryhmä kiisti osallisuutensa rakettituleen ja sanoi, -
että Israelin ilmaiskussa kuolleet eivät olleet sen jäseniä.
Seuraavaksi ISISin vastaiseen taisteluun.
Turkin ulkoministeri Mevlut Cavusoglu ilmoitti, -
että Turkki ja USA käynnistävät pian ”perusteelliset” ilmaoperaatiot -
ISIS-taistelijoiden häätämiseksi Turkin raja-alueelta Pohjois-Syyriasta.
Hän korosti, että suunnitelmaa koskevat neuvottelut -
USA:n ja Turkin välillä saatettiin päätökseen tämän viikon alussa.
Myös Saudi-Arabia, Qatar, Jordania, Iso-Britannia ja Ranska -
saattavat osallistua yhteisoperaatioon.
Olemme päässeet sopimukseen Yhdysvaltojen kanssa -
yhteisestä operaatiosta ISISiä vastaan.
Sopimus on solmittu -
ja teknisistä kohdista neuvoteltu kuluneina päivinä ja eilen.
Käynnistämme pian perusteellisen operaation ISISiä vastaan.
Turkin ulkoministeri sanoi, että operaatiot olisivat lisäksi viesti -
presidentti Assadille tämän hallinnon painostamiseksi neuvotteluihin -
ja poliittisen ratkaisun hakemiseen Syyrian konfliktissa.
Kun tuhoamme ISISin Lähi-idästä, -
Assadin hallinto saa samalla viestin, -
että sen on palattava neuvotteluihin hakemaan poliittista ratkaisua.
Tästä voi seurata poliittinen prosessi ja lisää ponnistuksia -
poliittisen muutoksen aikaansaamiseksi Syyriassa.
Ulkoministeri Cavusoglu kertoi iloitsevansa -
Iranin ja lännen suhteiden normali- soitumisesta ydinsopimuksen myötä.
Hänestä Iranin tulisi kuitenkin omaksua ”rakentavampi rooli” -
Lähi-idässä, eritoten Syyrian, Irakin ja Jemenin konfliktialueilla.
Iran käy nyt parempaa vuoropuhelua länsimaiden kanssa, -
ja sitä Turkki tukee täysin.
Mutta tilanne Syyriassa, Jemenissä, Irakissa -
ja koko Lähi-idän alueella -
on jotakin aivan toista kuin ydinsopimus. Odotamme Iranilta -
rakentavampaa roolia Syyriassa, Irakissa ja Jemenissä.
Sitten Iraniin.
Iso-Britannian ulkoministeri Philip Hammond on vierailulla Iranissa.
Hän keskusteli Iranin presidentin Ruhanin kanssa -
Iso-Britannian Iranin-suurlähetystön avaamisen jälkeen.
Lähetystö suljettiin v. 2011 mielenosoittajien tunkeuduttua sinne.
Hammond sanoi, -
että Britannian on oltava varuillaan Iranin-suhteissaan.
Vaikka jännitteet Iranin ja länsi- valtojen välillä ovat lientymässä, -
Hammond sanoi BBC:n haastattelussa, -
että jäljellä on silti vielä merkittäviä erimielisyyksiä.
Intian ulkoasiainministeri Sushma Swaraj -
ja Egyptin ulkoministeri Sameh Shoukry tapasivat Kairossa.
Swaraj vieraili ensi kertaa Egyptissä v. 2014 virkaanastumisensa jälkeen.
Egyptin ulkoministeriön tiedotteen mukaan -
Swaraj saapui sunnuntaina kolmipäiväiselle vierailulle, -
jonka tarkoitus on edistää kahden- välisiä suhteita useilla eri aloilla.
Ulkoministerit solmivat tapaamisensa aikana -
muutamia uusia kauppayhteistyösopimuksia.
Egyptin ja Intian välinen kauppavaihto on lähes 5 miljardia dollaria vuodessa.
Intia investoi Egyptiin kolmen miljardin dollarin edestä.
Sitten Israelin pohjoiseen naapuriin Libanoniin.
Beirutin hallintorakennusten ympärille on pystytetty betonimuureja, -
kun mellakat ovat kiristäneet tilannetta -
jo entuudestaan epävakaassa Libanonissa.
Libanonin pirstaleinen hallitus ja parlamentti ovat lamaannuksissa, -
kun maan johto ei ole päässyt sopuun uudesta presidentistä yli vuoteen.
Naapurimaan Syyrian sisällissota on kiristänyt jännitteitä entisestään.
Mielenosoittajat syyttävät, että poliittisten kiistojen -
ja hallituskorruption takia maan jätekriisiä ei ole saatu ratkaistua.
Keräämättömät roskakasat ovat kasvaneet kaduilla viime viikkoina.
Tilanne on synnyttänyt "Te haisette" -nimisen protestikampanjan -
toimintakyvytöntä hallitusta vastaan.
Tuhansien mielenosoittajien protestit uhkaavat Libanonin hallitusta.
Protestijohtajat ovat luvanneet laajentaa mielenosoituksia.
Lupaamme teille tältä vastuulliselta paikalta, -
että teemme yhdessä kansalais- aktivistien kanssa kaikkemme, -
jotta pystymme järjestäytymään yhä tehokkaammin.
Näin voimme taata, että liikkeemme jatkuu ja kasvaa.
Pyydämme kaikkia libanonilaisia valmistautumaan mielenosoitukseen -
lauantaina klo 18 myöhemmin ilmoitettavassa paikassa, -
kun pyrimme saavuttamaan vaatimuksemme.
YK:n Libanonin-erityiskoordinaattori -
kehotti kaikkia osapuolia "äärimmäiseen pidättyväisyyteen", -
kun viime viikonlopun mellakoiden seurauksena -
Libanonin pääministeri Tammam Salam on jo uhannut erota.
Lauantain mielenosoitusta suunniteltiin alkujaan maanantaiksi, -
mutta sitä lykättiin väkivaltaisuuksien puhjettua -
protestoijien ja Libanonin turvallisuusvoimien välille.
Presidentti Rivlin tapasi juutalaisasutusten johtajia.
Hän korosti, että Israelilla on oikeus rakentaa asutuksia Länsirannalle.
Presidentti Rivlinin kerrotaan sanoneen tapaamisessa: -
"Rakastan Israelin maata kaikesta sydämestäni.
En aio koskaan luopua tästä maasta.
Oikeutemme tähän maahan ei ole minulle poliittisen väittelyn kysymys -
vaan modernin sionismin perusta." Rivlin pitää Länsirantaa, -
eli raamatullista Juudeaa ja Samariaa, -
erottamattomana osana Israelin maata.
Rivlin painotti, että Israelin maan asuttaminen -
ilmentää oikeutta juutalaiseen kotimaahan, -
mikä on niin historiallinen kuin kansallinen oikeus.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman